Държавен вестник, бр. 90, 2016 г., стр. 77

БРОЙ  90	
Д Ъ Р Ж А В Е Н  В Е С Т Н И К 	
СТР.  77  
остри детски заболявания и спешни състояния 
до овладяването им съгласно кадровите и апа­
ратурните възможности.
2.1.2. В педиатрични структури от първо ниво 
на компетентност се извършват:
2.1.2.1. диагностични и лечебни дейности, це­
лящи възстановяване и стабилизиране на всички 
жизненоважни функции на детето;
2.1.2.2. консултации със специалисти в зави­
симост от нуждите на лечебно-диагностичния 
процес;
2.1.2.3. преценка на необходимостта от осъ­
ществяване на диагностични процедури и ле­
чение в структура от второ или трето ниво на 
компетентност.
2.1.3. Превеждането на детето към структура 
от второ или трето ниво на компетентност става 
при прецизна оценка на състоянието му, рискове­
те от транспорта, осигуряване на необходимото 
наблюдение и лечение по време на транспорта и 
след предварително информиране и задължително 
съгласие на структурата от по-горно ниво. При 
необходимост може да се вземе становище на 
републикански консултант.
2.1.4. При превеждане на детето в друго ле­
чебно заведение от същото ниво е необходимо 
изричното съгласие на приемащото звено.
2.1.5. Когато се отнася за интеркурентно 
заболяване без непосредствена заплаха за жи­
вота при хронично болни с изяснена диагноза и 
познати на лекуващия екип, лечението може да 
се осъществи в структурата от първо ниво при 
условие, че са налице:
2.1.5.1. необходимата диагностична апаратура; 
2.1.5.2. възможност за ползване на клинична 
и микробиологична лаборатория; 
2.1.5.3. необходимите медицински изделия и 
лекарствени продукти. 
В тези случаи се прави задължителна планова 
консултация със съответния специалист.
2.1.6. Най-тежките, диагностично трудни 
и неясни случаи и заболявания, изискващи 
специфично лечение, се насочват незабавно за 
диагностика и лечение към структура от тре­
то ниво на компетентност след задължително 
предварително информиране и съгласие на съ­
ответната структура.
2.1.7. В случаите, когато превеждането на 
детето в структура от второ или трето ниво на 
компетентност става по настояване на роди­
телите, се спазват условията от т. 2.1.3 и 2.1.4. 
Родителите се уведомяват за рисковете от транс­
портирането и тяхното желание за превеждане 
се отразява писмено с подпис в медицинската 
документация.
2.2. Дейности, осъществявани от лекар, ра­
ботещ в отделение (клиника) по педиатрия в 
лечебно заведение за болнична помощ:
2.2.1. снемане на анамнеза и физикален статус 
на новородено, кърмаче и дете над 1 година;
2.2.2. определяне на гестационна възраст;
2.2.3. извършване на антропометрични из­
мервания и оценка на физическото развитие;
2.2.4. оценка на психомоторното развитие и 
определяне на необходимостта от консултация 
с психолог;
2.2.5. измерване на артериално налягане;
2.2.6. определяне на кръвни групи и извърш­
ване на кръвопреливане;
2.2.7. снемане и оценка на ставен статус; 
2.2.8. снемане и оценка на неврологичен статус 
на деца във всички възрастови групи;
2.2.9. преценка на необходимостта от консул­
тация с други специалисти;
2.2.10. назначаване и интерпретация на необ­
ходимите параклинични изследвания, съобразени 
с диференциално-диагностичния план;
2.2.11. парентерално приложение на лекар­
ствени продукти;
2.2.12. вземане на венозна кръв и венозно 
приложение на лекарствени продукти;
2.2.13. поставяне на назогастрална и оро­
гастрална сонда за стомашно и дуоденално 
сондиране;
2.2.14. извършване на очистителна клизма;
2.2.15. поставяне на газова тръба;
2.2.16. парентерално и ентерално хранене;
2.2.17. извършване и отчитане пробата на 
Манту;
2.2.18. мониторен контрол на жизнените 
функции; 
2.2.19. извършване и разчитане на ЕКГ;
2.2.20. определяне на диетичния режим;
2.2.21. лумбална пункция;
2.2.22. катетеризация на пикочен мехур;
2.2.23. вземане проба за микробилогично 
изследване от биологичен материал;
2.2.24. изготвяне на родословно дърво (гене­
алогичен статус) при съмнение за наследствено 
заболяване;
2.2.25. шиниране на счупен крайник;
2.2.26. разчитане на стандартни рентгено­
графии;
2.2.27. интерпретация на резултатите от КАС, 
изчисляване на нуждите от течности и електро­
лити и назначаване на необходимата паренте­
рална рехидратационна терапия – заместваща 
и поддържаща;
2.2.28. ежедневен преглед на пациента от 
лекуващия лекар и минимум една консултация 
от началника на отделението/клиниката;
2.2.29. разясняване на родителите на диагнос­
тично-лечебния процес и вземане на информи­
рано съгласие за предвидените диагностични и 
лечебни процедури; 
2.2.30. попълване на съответната медицинска 
документация;
2.2.31. отразяване в историята на заболяване 
на динамиката на заболяването, извършените 
диагностични процедури и назначеното лечение;
2.2.32. медицинска експертиза;
2.2.33. контрол за изпълнение на назначенията 
от страна на останалия медицински и немеди­
цински персонал.
2.3. Дейности на специалистите по здравни 
грижи в отделение (клиника) по педиатрия:
2.3.1. Старша медицинска сестра – основните 
дейности на старшата медицинска сестра съот­
ветстват на утвърдените в лечебното заведение 
длъжностни характеристики за съответната длъж­
ност, които задължително трябва да включват 
следните елементи: